Datasets:

jed351

/

cantonese-wikipedia

like 6

雜訊通道編碼定理（noisy-channel coding theorem）係資訊理論上嘅一條定理，證明咗是但攞條通訊管道，條管道有特定量嘅雜音，噉實會有可能做得到以可計算嘅率傳達離散嘅數據（睇數碼訊號）而且完全冇錯誤咁滯。

鄭浩南（，），係香港資深男演員，拍過好多電影，亦拍過一啲電視劇。

仁愛區係中華民國臺灣基隆嘅一個區，面積4.23平方公里，人口4.3萬。

地臘之辰，又減筆地腊之辰，係道敎節日，響五月初五。

自生系統（；）係指個系統曉製作自己嘅組成部份，並且靠噉嚟維持自己存在甚至自我複製例如人都可以想像成一個自生系統，人體喺（例如）整親而皮膚穿咗個窿嗰陣，（如果個窿唔係太大）能夠產生新嘅皮膚修補返個窿，從而維持自己存在。

《'》（Bonnie and Clyde""'）係套美國嘅劇情片、警匪片、傳記電影同動作電影，片長107 分鐘，喺1967年8月4號上畫。

細葉芒（；學名：""）係禾本科芒屬嘅草本植物，原產亞洲東邊，而家喺中國大陸、臺灣、朝鮮半島同日本都可以搵到。佢亦係種防水土流失嘅淨化環境植物樣植株高0.8～2m，好少有4m，有地下莖；頂似弓。葉纖細；長大概18～75cm，闊大概0.3～2cm。花屬圓錐花序，花色冇固定，但規律從最初嘅粉紅逐漸變紅，秋初轉銀白用途稈纖維可以整紙、柴油或建築材料、飼料等。喺歐洲東北邊，部分地區發電廠直接燒區轉為電能，重有時發酵成酒精做燃料。

日本標準時間（；；，縮寫：JST），或者叫日本時間、東京標準時間，係日本全國所採用嘅時間，比世界協調時間快九個鐘（UTC+9），由獨立行政法人情報通信研究機構管理。日本目前冇實施夏令時間東京標準時間東京嘅當地時間原本係UTC+09:18:59。直至1887年12月31號將東京時間校慢18分鐘改爲日本標準時間。到咗1895年12月31號，日本標準時區轉為日本中央標準時間至1938年日本東京夏令時間1938年東京時間再轉返日本標準時間直至1947年。由1948年至1951年，東京實施夏令時間，到咗1952年再冇實施夏令時間沿革日本標準時間係喺1886年7月13號公佈嘅明治19年勅令第51號《本初子午線經度計算法及標準時之件中制定》。1888年1月1號起，將東經135度嘅時間確定為日本標準時間，以東經135度線為日本標準時子午線1895年12月28號公佈（明治天皇簽署日期為1895年12月27號）、1896年1月1號施行嘅明治28年勅令第167號《標準時關聯文件》又制定咗「西部標準時」，將東經120度（UTC+8）嘅時間訂為西部標準時，比八重山群島、宮古群島同埋日本殖民統治下嘅台灣、澎湖群島用；東經135度嘅時間改稱「中央標準時」。西部標準時同中央標準時之間有1個鐘時差1937年9月25號公布、1937年10月1號施行嘅昭和12年勅令第529號《明治28年勅令第167號標準時關聯文件修正案》刪除《標準時關聯文件》第2條，唔要西部標準時，中央標準時改為日本標準時間。

《帶着地球去流浪》係電影《流浪地球》嘅主題曲，喺2019年1月26號由北京聽見時代娛樂傳媒發行單曲。由劉歡填詞、作曲、監製同演唱，趙兆編曲簡介劉歡寫呢隻歌係以中國人嘅故土情懷做主題。隻歌喺前奏、間奏同尾聲部分加入由鄭楚馨童聲演繹嘅曹操詩作《》。隻歌用咗中國元素嚟描繪屋企過往嘅大海吞吐日月、包蘊萬千嘅壯麗景象，從而反襯出而家爲咗生存要帶着地球流浪嘅壯烈情懷。之後仲有劉歡拖長28秒嘅長音。喺2020年6月11號，《帶着地球去流浪》被提名做第27屆華鼎獎中國電影最佳歌曲獎演出劉歡喺《歌手2019》第三期唱咗呢隻歌，攞到嗰集觀眾票選第三名。2020年1月24號，劉歡同鄭楚馨喺春晚唱咗呢隻歌。龔琳娜同霍尊喺浙江衛視《天賜的聲音》第三期翻唱咗呢隻歌。

五一或者51可以係：

插曲（；）喺法文入面係指「賞心悅目嘅分心」噉解，係指一段短嘅音樂或者舞蹈（插舞），通常係加嚟做修飾嘅例如喺古典芭蕾舞劇當中，個編舞師好多時會加插一啲短、對個故仔嚟講無關痛癢嘅舞段，嚟俾啲舞蹈員展示舞技。

電移位切試驗（，）係一種分子生物學試驗，用嚟檢測蛋白質有冇同核酸發生親和作用。試驗將冇放入核酸嘅蛋白質同放入核酸嘅蛋白質作比較，經過凝膠電泳，體積比較大嘅分子會移動得比較近，而體積比較細嘅分子會移動得比較遠。通過觀察分子響凝膠入面移動形成嘅條紋，可以知道蛋白質有冇同核酸發生親和作用。

菓洲（Kwo Chau、Kwo Chow、Wochow），又寫果洲同九針（Ninepin），或寫加字尾菓洲羣島（Gwo Chau Islands）、九針羣島（Ninepin Islands；Ninepin Group）等，係香港一羣島，零星散於香港東南海上。橫過海面，西向到佛堂洲，北行到火石洲，西北到清水灣。船由蒲台東北行過菓洲，就向入大鵬灣，或過專洲、沱濘，係香港、廣東海道。行政上，菓洲歸入西貢區菓洲有分三組，東菓洲（East Ninepin）、南菓洲（South Ninepin）同北菓洲（North Ninepin）。東一組離南北兩組稍遠。東菓洲有三島，薯茛洲、短洲仔同龍船排。南菓洲有多啲島，主要有大洲、大洲尾、山嶺角，亦有唔少無名島。北菓洲係細洲、細洲尾、殻仔排菓洲曾經係糧船灣超級火山一部分，不過巨頂早已消散，蝕到海面之下。菓洲面對南海大風大浪，長年風浪侵蝕，生出奇岩異洞，因遊人所喜愛。不過若非好天浪靜，係船艇難以登岸文唐字菓洲，來自菓盤洲，皆因佢遠睇似浮喺東海嘅菓盤。《粵大記》圖中亦有說爲銀瓶菓。早期電腦缺菓字，亦打成果洲英文ninepin，係指洲仔布局，有如九樽保齡球。因師爺不明，就翻成九針，按理係九樽先啱。

中山紀念堂係廣州一座地標，起嚟紀念中華民國嘅國父孫文。紀念堂位於越秀區東風中路259號，喺廣州市嘅中軸綫上面，背住越秀山，前面有廣州市人民政府，隔籬有廣東省人民政府歷史1929年開始起，1931年起好；建築師係呂彥直而家中山紀念堂係廣東省同廣州市主要會議同文藝表演場地之一建築中山紀念堂係一座八角形宮殿式建築，前面有五米高嘅孫文銅像。

法式濃湯（Bisque）係種起源自法國嘅海鮮湯，會用到甲殼類海鮮（譬如龍蝦、有鉗龍蝦、龍蝦仔、蝦或者蟹）煲，當中以龍蝦比較常見，即係法式龍蝦湯。

谷巴丹拿(George Cooper Turner，)係19世紀一個狀師(即家下律師)，曾經係澳洲新南威爾斯政府同香港政府嘅皇家狀師(Crown Solicitor)，處理香港政府嘅法律事宜。佢未做皇家狀師之前，亦做過Civil Crown Prosecutor1839年，新南威爾斯將皇家狀師分成兩種，一種係刑事，另一個種係民事。11月，谷巴丹拿上任代替Francis Fisher，做民事皇家狀師。而佢做到1849年就離開。十年間，佢喺雪梨租過買過好多物業之後有話佢移民去美國加洲。之後因唐氏家族嘅關係，來咗香港。佢入咗香港政府做皇家狀師。喺官報入便，會見到佢用未士谷巴丹拿(英文：G. COOPER TURNER)嘅名義，幫香港政府追錢。未士，即Messer，即係今叫嘅先生另外崇基學報，亦提過佢有唐人做文員，例如1856年嘅唐阿扶(T'ong A-foo)咁佢喺1860年，死喺香港。

陳美琪，原名陳文俊，係前香港無綫電視藝員，1972年無綫電視藝員訓練班畢業，曾經先後喺無綫電視、麗的電視、台視等港台電視劇演出。

南城係日本沖繩縣一市，人口有4萬。

辣粉即係帶辣味嘅調味粉，絕大多數都用咗唔同種類嘅辣椒整，唔少亦會配搭其他香料，譬如孜然、奧勒岡、薑、蒜噉，令隻味更豐富。

喺代數拓撲入面，歐拉特徵數係一個拓撲不變量（其實係更強嘅同倫不變量），佢對好多種嘅拓撲空間都有定義，包括光滑流形（smooth/differentiable manifold）、CW-複形（CW-complex）等等，通常都會用formula_1嚟表示佢二維拓撲多面體嘅歐拉特徵數可以用呢條式嚟計其中V、E同F分別係點、邊同面嘅數量。例如，對所有同球面同胚嘅多面體，有例如，對於立方體，有formula_4，而對於四面體，有formula_5。呢條公式亦都叫做歐拉公式。呢條式最早由法國數學家笛卡兒喺1635年左右證明，但係無人知。後嚟瑞士數學家歐拉喺17500年獨立證明咗呢條公式。1860年，笛卡兒嘅證明被人發現咗，之後呢條式就被人叫做歐拉-笛卡兒公式。

流浪騎士（knight-errant）係中世紀歐洲騎士文學中常見嘅一種角色，指周圍流浪、展示騎士風範嘅男人。

姬絲汀·拉加德（，）係法國政治人，2019年開始做歐洲央行行長。

Ronchaux係法國嘅一個市鎮，位置喺杜。

鈸係樂器嘅一種，形狀係一大隻圓碟形嘅金屬片。西方通常會當佢鼓，用棍打出聲。中式嘅鈸就由人兩隻手各揸一隻，互相敲擊出聲。

亞特拉斯（，希臘文：Άτλας，Atlas），係希臘神話入面嘅擎天神。

友愛路係中國廣東廣州嘅道路，喺越秀區華僑新村，西南邊從和平路同愛國路嘅交界開始，一直向東北去到團結路。成條路似隻鉤噉敘述全長610m，闊7m，雙向2車道經過嘅道路條路從西南到東北排，加粗嘅字係主幹道：

胃泌素過盛症（Zollinger-Ellison Syndrome，1955 年由 Zollinger 同埋 Ellison 發現而得名）係由胰臟一種非 β 胰島細胞瘤引起，細胞分泌過量嘅胃泌素，從而刺激胃部壁細胞分泌過量嘅胃酸，造成潰瘍等症狀。

蓓比·札哈里亞斯係一個美國籃球員、自傳作者、高爾夫球運動員、網球運動員、棒球運動員、泳手、跳水運動員。

少正卯係春秋時代魯國大夫，姓少正，名卯。據講佢幾次將「萬世師表」孔子嘅三千弟子冚嘭唥吸引走，攪到孔門「三盈三虛」，係得七十二賢入面嘅顏囘不為所動。魯定公十四年，孔子做咗魯國大司寇，兼攝相事，七日就誅死佢。

和世㻋係大元第九個皇帝，1329年在位，跟廟號叫元明宗。

La Chaux係法國嘅一個市鎮，位置喺杜。

胡文新（Thomas Jefferson Wu，），廣東花縣人，係香港建制陣營（商界親中派）政治人、生意人，曾經係合和實業同合和公路基建集團執行副主席同董事總經理。佢係胡應湘大仔選舉經歷喺2021年9月，佢成為香港特别行政區選舉委員會酒店界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

賢學思政（，）係香港一個本土派學生組織，喺2020年5月26號成立，2021年9月24號宣佈解散。組織召集人係王逸戰。

陶瓷係工藝嘅一種，狹義上係指用泥（陶泥或者瓷泥）整成器皿或者雕塑品等等嘅形狀，等到乾燥之後再放入爐燒成一件件器皿嘅工藝。製成品會叫做陶器或瓷器廣義上，喺工程學，陶瓷可以指用無機嘅非金屬原料製作嘅產品。呢類嘢包括例如電腦零件入面嗰啲，其實都係由工藝嘅陶瓷衍生出來。工程師用陶瓷技術製作工業產品嘅期間，不斷咁改用唔同嘅物料同工序，結果整咗一柞同工藝嘅陶瓷好唔同嘅嘢出來。

伯大尼修院係香港一座天主教修院，喺香港島薄扶林薄扶林道139號，薄扶林村對面，1875年由法國外方傳道會起，係香港法定古蹟。而家由香港演藝學院租用做校園。

焓係熱力學入面嘅能量參數，包含物質嘅內能，同埋壓力乘體積。用字母formula_1嚟表示（formula_1係嚟自英文Heat Capacity，即係熱容）。

iPhone 13同iPhone 13 Mini 係蘋果公司iPhone系列智能電話嘅第十五代其中兩個型號，2021年9月24號開始賣。iPhone 13螢幕係6.1吋；iPhone 13 Mini螢幕係5.4吋。有五隻色可以揀，分別係星光色、午夜色、紅色、藍色同粉紅色。

叉可以係：

梁玉瑩係一位歌手，出生喺桂平，作為2019屆歌舞表演專業學生畢業跟廣西藝術學院。佢參加有《中國好聲音》22年度比賽，入李克勤隊；場賽裏頭有唱到《十年如煙》《美麗之最》，又唱到《飛花》喺總決賽佮李克勤並攞到冠軍。

朴奉珠（；；），又譯朴鳳柱，係當今朝鮮勞動黨中央政治局常委兼北韓內閣總理，2003年到2007年做過，2013年開始再做。

1994年嘅星架坡係介紹星架坡喺1994年嗰陣發生過啲乜事。

阿塞拜疆文（Azərbaycan dili），係阿塞拜疆嘅官方語言，有超過3200萬人用。

Pommiers-Moulons係法國嘅一個市鎮，位置喺濱海沙藍特。

閏十二月初四係黃曆閏年時閏十二月第四日。因為閏十二月唔係年年有，平時紀念都會響十二月初四。

豐城係中國江西宜春一個縣級市，總面積2845平方公里，人口138萬。

Mc或者MC可以係：

澳門人（；）係出自澳門或者係住響澳門嘅人。

十四行詩係詩嘅一隻體裁，起源自13世紀嘅意大利，跟住傳到歐洲諸國。十四行詩嘅主要特色，係由十四句詩句組成。出名寫十四行詩嘅人，包括意大利嘅彼得拉克，同英國嘅莎士比亞。

60係59同61之間嘅自然數。唐字寫成六十唐字六十為其通常寫法。若果要避免以後俾人簒改或者睇唔清，會用大寫陸拾讀音「六十」除咗可以讀「粵拼：luk⁵ sap⁶」之外，重有另外一個白讀音唔同文化嘅數子系統巴比倫數字係用六十進制嘅。而喺中國古代，60 呢個數字喺曆法入面扮演咗一個好重要嘅角色，因爲佢哋會用天干同地支嚟數年份同日子，而一個甲子（即係一個循環）就係 60 年。

紅統府係泰國一個府，喺中部地區。

George Merrill，係美國詞曲作家。

Sartène係法國嘅一個市鎮，位置喺南歌斯嘉。

穗積隆信，係日本嘅一個男藝人同埋演員。

係中國廣東廣州嘅一間公園同自然保護區，2017年初起好，位置喺黃埔區蘿崗南崗河兩邊，蘿平路同香雪八路之間嘅位，南北兩邊靠開創大道同開蘿大道概況公園雖然大部分地勢比較平坦，但靠住南崗河兩邊嘅地勢高度相差好大。園區入面整咗4個主要人行入口廣場，及整咗曲水臺、朗朗林、知魚臺、親水木棧道、及臨水平臺等景點同設施。雖然公園圍住河兩邊起，但除咗近蘿崗小學同廣州市玉喦中學之間、及開創大道嗰頭有橋樑連接河兩邊之外，其他地方基本上冇橋樑經過。

廣場（；）係城市入面嘅一種露天公眾地方，佔地比較大，中間主要會係一笪空地，可以畀群眾聚集去搞活動。廣場入面好多時仲會有噴水池、紀念碑或者雕像等嘅物體做裝飾喺城市規劃上，廣場有好多用途：喺西方世界（尤其係西歐），啲人設計城市嗰陣好興喺市中心度設置大型嘅廣場；市民大眾好多時得閒就會喺廣場度聚集嬉戲，而去市中心行街消遣嘅市民又成日會路經廣場；而且因為噉，廣場成日都會吸引一啲玩音樂同跳舞等藝術嘅人喺度做街頭表演－廣場起到「為市民提供社交場所」同埋「鼓勵文化創作活動」等嘅多種作用。

Saint-Outrille係法國嘅一個市鎮，位置喺些爾。

米雪 菲花（，）係美國電影女演員。成名作係1983年嘅《疤面煞星》，出名嘅作品有1992年電影《蝙蝠俠再戰風雲》做反派貓女，提名過奧斯卡金像獎最佳女主角獎亦得金球獎。

隔田係香港新界沙田區一條村，叫隔田村，喺大圍東面，近住而家新翠邨同金獅花園舊時隔田自己獨立成區，係瀝源九約其中一個，叫隔田約，範圍重包埋隔籬嘅山廈圍。

瑞典國家銀行紀念歐菲列•諾貝爾經濟學獎（瑞典文：Sveriges Riksbanks pris i ekonomisk vetenskap till Alfred Nobels minne），通常稱為諾貝爾經濟學獎，又叫做瑞典國家銀行經濟學獎。呢個獎唔屬於諾貝爾遺囑中講到嘅五大獎勵領域之一，而係由瑞典國家銀行喺1968年為紀念諾貝爾而增設嘅。評選標準同其他獎項一樣，由瑞典皇家科學院決定得獎人。1969年（瑞典國家銀行嘅300周年慶典）第一次頒獎，由挪威人洛納·費舒同荷蘭人仁·廷伯亨共同獲得得獎者19691970年—1979年1980年—19891990年—19992000年—2008年

一品藍（aniline blue）係隻色料，又係種色，歸入藍。一品藍係一品色料之一，係有機化合物，唔係咁溶喺水，所以佢夾甲基藍，先至易喺水，做得染料。生物學上用佢來染藍觀察。

Comps係法國嘅一個市鎮，位置喺德龍。

巴黎北站係法國巴黎六大鐵路車站其中一個，交匯幾條主要線路，包括巴黎地下鐵、法國高速列車、區域快鐵同歐洲之星。佢每年服務2.14億人次，係全歐洲甚至係唔計日本嘅全世界最多人用嘅車站。

枯山水係日本式园林嘅一种，但都係日本畫嘅一種形式。一般係指由细沙碎石铺地，同埋一些叠放有致嘅石组而构成嘅缩微式园林景观，平时都有少少苔藓、草坪或其他嘅自然元素。枯山水並唔有水景，其中嘅「水」通常係由砂石表現，而「山」通常係由石块嚟表現。有時都會在沙子嘅表面畫上紋路嚟表現水嘅流動。枯山水字面上嘅意思係「乾枯嘅景觀」或「乾枯嘅山與水」，通常出現在室町時代、桃山時代以及江戶時代嘅庭園中枯山水通常被认为係日本僧侣用于冥想嘅辅助工具，所以呢几乎唔使用开花植物，呢啲静止唔变嘅元素被认为具有使人宁静嘅效果。

Asprières係法國嘅一個市鎮，位置喺阿韋龍。

準備就緒，香港退役競賽馬，為澳洲2010年10月出生嘅棗色閹馬，係香港著名練馬師方嘉柏嘅明星馬之一準備就緒嘅馬主鄭鍾華以25萬澳元買入馬匹，於2014年2月正式喺香港出賽，2017年2月14號收山其他準備就緒被喻為「泥地馬王」，七戰全冠。由於香港嘅高班賽事甚少有泥地嘅比賽，馬主同埋練馬師將注意力放響海外。佢先後角逐咗2015年12月6號嘅日本冠軍盃、2016年3月5號阿聯酋麥通第三輪挑戰賽、3月26號嘅杜拜世界盃，但係全部贏唔到。而且，佢喺香港跑泥地賽嘅優良戰績，亦都影響咗後繼嘅「烽煙四喜」、「逍遙自在」、「黃金甲」、「超霸神駒」等等。

，簡稱廣藥附屬三院，係中國廣東廣州嘅三甲醫院，2003年6月成立，位置喺白雲區新市棠涌村新市新街79號之一同之二。佢係廣東省嘅大型三甲醫院史醫院喺2003年6月成立，早期係新市鎮嘅一間診所，期間用過廣州新市醫院個名。2009年俾廣東藥學院收購咗之後，變成廣藥第三間直屬附屬醫院，醫院亦改名做廣東藥學院附屬第三醫院。2016年3月28號，由於廣東藥學院改名做廣東藥科大學，醫院亦改名做廣東藥科大學附屬第三醫院。

《一起跑過的日子》係香港電視廣播有限公司嘅資訊節目，為紀念香港特別行政區成立20周年而拍，喺2017年7月2號到7月9號香港時間逢禮拜日22:30到23:00喺翡翠台播。節目請嚟一班藝員分享長跑運動嘅經歷同心得。

1530係同之間嘅自然數。

759阿信屋（759 Store）係香港連鎖食品超市，主要賣日本、南韓同臺灣入口嘅零食，由CEC國際控股喺2010年開辦，而家有超過200間分舖。

青光眼係種眼病，病人通常會因為眼球嘅眼壓升高，令到視神經萎縮，搞到視野慢慢收窄，逐漸睇唔到嘢青光眼可以再分為急性同慢性，如果係急性，病徵會好明顯，包括：眼痛、眼紅、眼腫、視力短時間內大減、睇燈見到光環、頭痛、作嘔等。

《愛•回家》係香港無綫電視時裝處境喜劇，愛·回家系列第一輯，由劉丹、徐榮、黎諾懿、林漪娸、郭少芸、吳家樂、蔣家旻、羅天宇同朱慧敏領銜主演，監製係徐遇安套劇由2012年5月14號起，逢星期一至星期五20:00-20:30喺翡翠台同高清翡翠台同步播放，總共804集，跟住繼續播第二輯。

Rusio係法國嘅一個市鎮，位置喺上歌斯嘉。

伊丹十三，係日本嘅一個男藝人同埋演員。

蒸氣機係一個能夠將蒸汽中嘅熱能轉換為動能嘅機，以前泵、火車頭同輪船都曾經用過蒸氣機驅動。

《我不是廢老》（ ）係香港電視娛樂製作嘅真人騷節目，由小肥、鄧家禮同張沛樂主持，2021年12月13號到12月30號逢禮拜一到五23:00-23:30喺ViuTV播出，最後一集喺12月31號禮拜五21:30-22:00播。節目招募咗13位老人家比拼才藝。決賽（第14、15集）揾嚟強尼、七仙羽、吳保錡做評判。

（中國高速公路代碼：G75），係中國廣西壯族自治區入面嘅一條高速公路，高速公路上歸蘭海。佢係連接南寧到北海之間嘅高速公路之一，但終點凈去到欽州南間村初期那馬北站到玉洞西站屬呢條高速嘅一部分，後嚟南寧環城高速開通後而摱到南寧環城高速入面工程呢條高速分開咗兩橛起好：

周打粟米湯（英文：Corn chowder）係種周打湯，屬周打蜆湯嘅變種，主要用到粟米去取代蜆，同時亦有薯仔粒同洋蔥碎等配料，啱素食嘅人飲，有啲人會落埋番茄、西芹粒、紅蘿蔔粒同其他菜蔬煲。

大久保利通係日本明治維新初期嘅政治人，本嚟係出身薩摩藩嘅日本武士，之後佢同木戶孝允、西鄉隆盛撐維新運動。

Bliss可以係：

1-丙醇（1-Propanol），IUPAC命名法叫丙-1-醇（Propan-1-ol）係有三個碳原子嘅直鏈醇，由一氧化碳同氫合成甲醇時嘅副產物。

角色（；，源自古希臘文 ，意思係「界定一個個體嘅特徵」噉解）係指喺故仔入面一個有能力作出決策嘅個體－一個角色可以係個人，又或者係第啲有智能嘅非人類個體，後者嘅例子有科幻興用嘅人工智能，或者係奇幻興用嘅高扁同精靈噉嘅類人生物角色係故仔嘅最根本元素之一。除咗一啲極抽象嘅詩之外，故仔梗要有角色。角色嘅特質會主宰佢哋嘅決策，決策產生嘅行動會影響情節嘅發展，而喺好多故仔入面，角色仲會因為決策引致嘅經歷而出現長遠嘅變化。舉個例說明：主角胡迪係件玩具，佢好鍾意佢主人安仔（特質）；有日，安仔得到巴斯光年呢件新玩具，安仔好鍾意巴斯光年，搞到胡迪好妒忌，然後胡迪嘗試整走巴斯光年（行動 1），喺一連串嘅意外下，胡迪同巴斯光年一齊走失咗，去到離安仔屋企好遠嘅地方（行動引致嘅結果），搞到胡迪焗住要選擇同巴斯光年合作返屋企（行動 2），中途佢哋一齊克服好多難關，最後成功同安仔團聚（行動引致嘅結果），令胡迪同巴斯光年做咗好朋友，而且胡迪仲學識變到唔好咁妒忌心重（角色發展）因為角色對故仔咁重要，敘事學同搞創意寫作嘅人都相當睇重對角色嘅分析。好似係虛構故仔作家、漫畫家同編劇等從事作故仔相關工作嘅人都會參與討論，想要剖析「點樣創作出讀者觀眾會鍾意嘅角色」等嘅課題概論定義喺敘事學（研究故仔嘅社科領域）上，「角色」一詞要點定義係一條有些少爭議性嘅問題：曾經有唔少敘事學者認為，角色只係文學作品入面嘅一串串文字；而廿一世紀初啲嘅敘事學者開始用心理學等領域嘅知識嚟諗呢條問題，主張運用心靈理論（theory of mind）呢個概念：喺心理學上已知，一個正常嘅人類由好細個開始就會具有心靈理論嘅能力；噉講即係話佢曉將身邊嘅人類同埋好多非人類物體－例如貓狗以至先進嘅機械人呀噉－睇成係「有心靈嘅」，認為呢啲自己以外嘅心靈曉感受情緒同埋做出各種嘅認知功能，即係話一個有心靈理論能力嘅人曉作出「嗰個人似乎想同我做朋友」、「嗰個人似乎喺度諗緊嘢」或者係「嗰隻狗望落好似好開心噉」... 等嘅判斷基於心靈理論嘅概念，有敘事學者就提倡，「角色」一詞可以定義做－故仔入面嘅角色通常會係人類，不過科幻作品成日會用人工智能做角色，而奇幻作品會有高扁、精靈同牛頭怪等嘅類人生物；就算係比較寫實嘅虛構故仔，都有可能會用貓同狗等嘅動物做角色；但無論係唔係人類都好，呢啲角色都有個共通點－佢哋都會啟動讀者同觀眾嘅心靈理論功能，讀者觀眾會當呢啲角色係有心靈嘅物體，相信呢啲角色曉一定程度上感受情緒同思考順帶一提，有敘事學者仲想強調角色之間嘅關係：根據呢啲學者，角色之間嘅關係亦係故仔嘅重要一環：一個角色嘅特質通常係要透過佢同第啲角色之間嘅關係嚟突顯嘅，例如「胡迪用想殺咗巴斯光年嘅眼神睥住同安仔玩緊嘅巴斯光年」係一幅展現到胡迪性格嘅影像，而角色採取嘅行動又會影響佢同第啲角色嘅關係，例如胡迪同巴斯光年合作之後，兩者關係變得友好，而呢啲關係上嘅變化好多時係情節發展嘅起因，例如胡迪同巴斯光年合作令佢哋成功返到去安仔嗰度圓扁喺文學理論等嘅分析上，角色最基本上可以分做圓（round）同扁（flat）兩種，兩者之間嘅差異在於佢哋有幾複雜上述呢兩種角色對個故仔嚟講都好重要：圓角色會做讀者觀眾注意力嘅中心，好多時用佢哋嘅角色發展帶出故仔嘅主題，而扁角色就會做情節裝置等嘅功能，例如一個出場嚟幫主角指路，然後就冇再喺故仔入面出現嘅路人，雖然係閒角，但就令主角知要行去邊，帶動情節前進舉返幾個例子說明缺憾同發展角色缺憾（character flaw）同角色發展（character development）係兩個緊密相關嘅重要角色概念。角色缺憾係指一個角色喺性格等方面嘅缺憾，而角色發展係指一個角色喺情節進展途中性格上有所變化，反映個角色嘅「心路歷程」虛構故仔嘅一個基本格局如下：主角喺故仔開始嗰陣會有某個缺憾，呢個缺憾會引致佢做一啲錯誤嘅決定，為佢同佢身邊嘅人造成具體嘅負面後果；然後喺故仔嘅途中，佢會有機會或者焗住要改變自己嘅行為，發現改變自己嘅行為之後好咗好多，了解自己之前有個噉嘅缺憾，再學識改變自己嘅行為，而（如果個故仔發生大型衝突嘅話）呢個行為上嘅改變好多時會係佢喺高潮嗰陣打低佢個對立角色嘅重要原因舉幾個例說明角色缺憾同角色發展仲有以下呢啲特性悲劇缺憾悲劇缺憾（tragic flaw；希臘文：ἁμαρτία，hamartia），又有叫致命缺憾（fatal flaw），係源自古希臘戲劇嘅一個概念。根據現代敘事學嘅詮釋，悲劇缺憾指一個會引致悲劇收場嘅角色缺憾：一個一般嘅角色缺憾會搞到個角色有麻煩，而個故仔跟住落嚟就會講佢點樣克服個缺憾導致嘅困難，然後成長為一個更完善嘅人，最後開心收場；而一個悲劇缺憾會搞到個角色因為佢嘅錯誤而死亡或者遇到重大失敗永不翻身，最後個故仔悲劇收場，讀者觀眾了解到呢個缺憾可以引致嘅悲慘下場，對個角色產生同情舉個例說明，想像一個噉嘅故仔：主角愛德華係一個好重視誠實公正嘅人（一個作為悲劇缺憾嘅性格特質），佢身為一個貴族，幫國王做嘢，成日要同其他－用各種陰謀詭計爭權嘅－貴族周旋；有一次，佢知道咗皇后做過嘅一單嚴重犯法嘢，亦都知道如果單嘢爆咗出嚟，皇后雖然貴為皇后都恐怕要殺頭；主角出於佢嘅誠實公正，講俾皇后知佢知呢單嘢，諗住皇后只會靜靜雞走佬（失誤，hamartia）；點知皇后做嘅嘢唔係走佬，而係發茅，派人暗殺自己老公（國王），然後將佢老公手下嘅好多人（包括主角）捉嗮收監，仲乘勢將主角處死（失誤引致嘅死亡）。成個故仔係一齣悲劇，而愛德華嘅誠實公正係一個引致悲劇嘅角色缺憾瑪麗蘇瑪麗蘇（Mary Sue）喺寫作上泛指冇缺憾嘅角色。「瑪麗蘇」一詞源自 1973 年出版嘅一個《星空奇遇記》（Star Trek）戲仿故仔：喺呢個故仔入面，主角瑪麗蘇係一個年僅 15 歲就成為星空艦隊嘅中尉嘅天才，受到全體角色嘅愛戴，能夠獨力幫成隊人解決困難，而且仲贏到諾貝爾和平獎；瑪麗蘇因為意外而死咗之後，大家因為太愛戴佢而將佢死嗰一日定做全國哀悼日－瑪麗蘇係一個完美嘅角色，喺故仔入面從來冇犯過錯。呢個惡搞故仔嘅作者原意在於指出「同人小說嘅作者成日都會創作一啲完美嘅角色」呢種現象，而打後「瑪麗蘇」呢個詞俾人廣泛噉採用，用嚟指一啲極度完美、冇缺憾嘅故仔角色喺廿世紀尾至廿一世紀初嘅英文文壇，瑪麗蘇型嘅角色廣受人厭惡。敘事學同相關領域嘅學者指出，瑪麗蘇最大嘅問題係「冇缺憾」：瑪麗蘇常見於同人小說（呢啲故仔通常由冇受過寫作訓練嘅人寫），有陣時亦會出現喺由專業作家寫嘅故仔當中；瑪麗蘇冇任何會搞到佢哋作出錯誤決定嘅缺憾，頂嗮櫳都淨係有啲濕碎缺憾（minor flaw）－即係唔會喺故仔入面引致具體嘅不良後果，用意只係想令到個角色更加「可愛」嘅所謂缺憾，例如「有啲傻氣」噉；於是瑪麗蘇嘅存在就搞到個故仔缺少咗精彩故仔需要有嘅一樣嘢－「主角因為佢缺憾犯錯，搞到佢同佢身邊嘅人有麻煩，然後佢喺故仔中途學識克服自己嘅缺憾，最後有所成長」。敘事學者一般認為瑪麗蘇嘅存在往往係因為寫同人小說嘅作者想將自己置身喺個故仔世界入面，所以作一個完美角色出嚟代表佢自己固定角色固定角色（stock character）係角色性嘅橋段，泛指一啲喺多部作品入面都有出現嘅角色大類，每一種固定角色都有一啲定義性嘅特徵，而同時會具有一啲「普遍會由呢類角色擁有嘅特徵」。啲觀眾或者讀者好多時一眼就會認得出「呢個人係屬於嗰個模式嘅人物」舉啲實質嘅例子說明好多時，作故仔嘅人會將自己故仔嘅角色建基於固定角色類型，並且喺呢啲類型上作出創新。舉個例說明，2004 年嘅夢工場電影《史力加 2》（Shrek 2）入面用咗白馬王子同神仙教母嘅角色類型，但就大膽創新：喺傳統童話當中，神仙教母嘅形象都係忠嘅，但《史力加 2》入面嘅神仙教母係奸角－呢個神仙教母好堅持身為公主嘅女主角費安娜理應要同白馬王子喺埋一齊，對個樣生得唔好睇、外型上唔似白馬王子嘅主角史力加有偏見，打後仲出陰招想搞喎史力加同費安娜之間嘅戀情；呢個角色喺好多特徵上似傳統嘅神仙教母，但另一方面，套戲又對「神仙教母」呢條橋作出咗嶄新嘅詮釋－神仙教母嘅動機可以引致佢做衰嘢，相對於傳統「神仙教母實係忠」嘅諗法－喺當時嘅電影界受到相當嘅好評拉雜概念角色塑造角色塑造（characterization）係指作者將有關角色嘅各種特徵（包括缺憾同背景故仔等）嘅資訊傳達俾讀者觀眾知嘅一個過程。角色塑造可以用兩大方法做，直接方法同間接方法角色塑造係現代文學不可或缺嘅一部份，但就係一樣好複雜嘅嘢：同一句句子喺讀者觀眾心目中所塑造嘅角色，可以因為資訊源嘅特質而有所不同；例如「阿明講：『拉爾夫佢又靚仔又聰明絕頂。』」呢句嘢會唔會令讀者相信拉爾夫真係又靚仔又聰明絕頂，視乎阿明呢個角色嘅特性，如果觀眾有理由相信阿明係靠得住嘅（例如阿明喺故仔打前部份當中，經已做咗多次準確嘅判斷，而且佢哋冇理由相信阿明喺度講大話），噉呢句句子比較有可能會令讀者相信，拉爾夫真係又靚仔又聰明絕頂；而如果觀眾有理由相信阿明唔係講緊真話，或者阿明係靠唔住嘅，噉呢句句子就冇咁有機會令讀者相信拉爾夫真係又靚仔又聰明絕頂背景故仔背景故仔（backstory）喺敘事學上係指一啲對個故仔嚟講重要，會對情節同角色嘅行為產生具體影響、但發生喺主要情節之前嘅事件。背景故仔可以純粹用嚟解釋某啲細節，但有陣時，重要嘅背景故仔會同角色缺憾有關。作故仔嘅一種常用手法如下：主角有某啲角色缺憾，故仔中途佢諗返起佢嘅一件往事（佢個背景故仔），而呢件往事正正就係佢有嗰個缺憾嘅原因舉個例說明：《壞蛋獎門人》（Despicable Me）係 2010 年嘅一套美國戲；戲嘅主角阿古係個賊，一心想專注於佢嘅事業，而且性格有少少冷漠無情（角色缺憾），佢事業係佢唯一嘅情感寄託（缺憾引致嘅結果）；但後嚟因緣際會之下，佢領養咗三個孤兒，焗住要扮演養父嘅角色，而隨住佢同三個孤兒相處，佢開始軟化（被迫要作出改變嘅過程當中，出現角色發展）；及後阿古回想返自己嘅童年，原來佢細個嗰陣成日都俾佢阿媽睇唔起，所以先搞到佢咁執著要成功（阿古嘅背景故仔，而個背景故仔係一件令佢有缺憾嘅往事）作家有好多方法可以喺主情節途中向讀者觀眾傳達角色嘅背景故仔，例：作者可以要主角有一個閃回（flashback）－即係故仔中途突然改變鏡頭，變成入去主角腦海睇主角回想起嘅一段記憶；又可以要啲角色喺對話中途傾到個背景故仔嘅事（不過呢點要做得好有技巧，望落先唔會生硬）；又可以要主角搵到其中一個重要角色嘅日記或者信等嘅文件，並且由文件當中知道背景故仔... 等等。

閏三月十八係黃曆閏年時閏三月第十八日。因為閏三月唔係年年有，平時紀念都會響三月十八。

康怡花園係香港私人樓，響香港島鰂魚涌，有32棟樓，一共有6648個單位。發展商係發展商係新世界發展、恒隆集團同港鐵公司。

，簡稱廣州生活頻道，係廣州電視台屬下冇咗嘅免費綜合頻道，主要播時尚生活同劇集、國際電影等節目，語言以粵語同普通話、少量英文節目為主頻道主要喺晏晝或前半夜播放自製嘅時尚生活節目，及國際原版電影。凡出現重大新聞或事件直播時，頻道亦會抽嗮跟住安排落嚟嘅直播新聞同劇集、綜藝節目頻道喺每日00:30～06:00收台史1994年5月23號，廣州有線電視開播時連呢個頻道都開播，初期嗌廣州有線生活頻道。2001年取消有線電視時同廣州電視台合併而改名做廣州電視台生活頻道。後嚟因為考慮到廣州地區有越嚟越多鬼佬住，2005年3月28號改名做「英語頻道」嘅名義嚟辦，但實際上，播出嘅節目唔單止好少係英文節目，兼且得好少節目配上英文字幕。兩年後，頻道名又加返「生活」兩字，向中產以上嘅觀眾播時尚生活為主嘅節目。2014年10月14號改返做舊名「生活頻道」2020年5月19號，經廣電總局批復，由於廣州電視台要開播4K頻道，所以要決定將少兒、生活同購物三個頻道嘅標清版停播。直到同年6月8號零時三十九分，頻道亦正式宣佈停播，即係有住廿五年歷史嘅生活頻道亦正式成爲歷史。

聖德宜（St. Dionysius，又譯聖狄約尼削，）係羅馬天主教第25任教宗，259年到268年在位。

倫理利己主義係規範倫理學入面嘅概念，認為利己主義係種倫理規範，提倡每個人都應該提升自己嘅利益，同應該去做任何可以對自己有得益嘅事。

長洲石刻係香港一處青銅時代嘅石刻遺跡，喺長洲，1982年做咗香港法定古蹟。

江啟臣係中華民國政治人，中國國民黨籍，福佬客後裔，臺中市豐原區人，國際政治經濟學學者出身，係臺中紅派代表人物。而家係立法委員（隸屬於外交及國防委員會），曾任中國國民黨主席經歷佢曾經做過APEC簡訊總編輯、台經院研究員、行政院新聞局長、東吳大學政治系副教授，同埋國民黨立法院黨團總召2020年1月25號，佢投入2020年中國國民黨主席補選，擊敗前副主席郝龍斌當選，係國民黨就任最後生嘅黨主席，同埋第一位以立法委員身分擔任黨主席。2021年獲美國《時代》雜誌（全球版）評選爲百大未來領導人2021年9月25號，佢尋求連任，但響2021年中國國民黨主席選舉輸咗畀朱立倫，響同日宣佈唔撈。而朱立倫會響9月30號正式接任主席一職。

《誇極限大挑戰》係香港電視廣播有限公司嘅真人騷節目，喺2018年1月7號開始到1月14號香港時間逢禮拜日22:30到23:30喺翡翠台播。節目安排咗胡諾言、黃美棋、簡淑兒去日本東京；林師傑、陳婉衡、林泳淘去馬來西亞新山，參加世界巡迴障礙賽。

崇禮門係南韓首都首爾市中心一座城門，由李氏朝鮮開國君主喺1398年開始起出嚟，又喺1962年12月20號列做韓國第一號國寶。崇禮門又叫做南大門，附近有南大門市場，係首爾市保存木質建築之中歷史最悠久嘅一座。又係首爾8座城門入面最重要嘅正門，喺全國城門之中規模最大，可以話係南韓嘅地標2008年2月10號夜晚8點50分左右，崇禮門樓閣發生大火，燒到凌晨1點54分，成個木製框架連同脊樑瓦片全部冧晒，得返下半部用石砌嘅樓基無事，起火原因係有一個69歲叫蔡宗基嘅亞伯因為唔滿意土地開發賠償而放火崇禮門嘅復修工程喺2010年開始，2013年4月29號整返好。

《死因有可疑》係香港電視廣播有限公司嘅遊戲節目，參與者包括方力申、張秀文、游嘉欣、郭子豪、劉佩玥、何廣沛、周柏豪、鄭融。節目玩家需要喺模擬罪案現場入面搵線索破解謎團估真兇。節目喺2021年6月14號到6月18號香港時間禮拜一到五晚22:30－23:15喺翡翠台播呢個節目喺2021年5月底製作，並喺6月頭高調宣傳，對撼ViuTV喺相近時段（22:30－23:00）播映同類真人騷遊戲節目《嫌疑事件簿》。

標話係中國南部肇慶封開嘅一種語言，屬壯侗語系，係兩廣交界處啲土著講開嘅，同一齊組成種原始語言，被認為係最早跟其他壯侗語系語言分出來嘅。

係日本足球員，司職後衞，效力過福岡黃蜂，FC東京，及鳥取飛翔。

文昌路係中國廣東省廣州市荔灣區嘅一條一般嘅馬路，成條馬路係南北走向。南邊從第十甫路、下九路同埋珠璣路嘅交界開始，一直向北去到龍津中路嗰頭概要全長1.2公里，闊12米。2車道，凈係可能從南邊去到北邊。呢條馬路分成南同北兩部份名文昌廟其實呢度好耐之前，係有一間文昌廟響度。就係以前有位嗌「文曲星」嘅文昌帝就係統治嗮成個人間嘅名人神仙喇。而到咗明朝同清朝嗰陣，文昌廟就出嗮名。而到咗清朝嘅嘉慶年嗰陣，喺依家嘅廣州酒家附近又起咗棟文昌廟響度。嗰陣嘅十三行幾乎霸嗮成個中國嘅對外貿易，而呢度就係有錢佬住嘅一尐地。不過佢哋為咗方便同朋友傾偈，所以就響嘉慶十五年（1810年）嗰陣喺呢度起咗間文瀾書院。而每年嘅嗰日就會喺呢度搞幾次聚會。由於文瀾書院嘅成員大部分都係科舉考試嘅人，所以佢哋成日都嚟拜文昌帝嘅。而文瀾書院附近冇幾遠嘅文昌廟都係好鬼熱鬧。不過噉啱得噉橋，喺文瀾書院同文昌廟起好咗之後，狀元梁耀樞、榜眼譚宗竣同埋探花李文田都嚟咗西關嗰邊住。再加埋一大堆退咗職嘅人成日嚟呢度住……所以搞到西關一帶有好多間進士門第響度，所以咪搞到西關文人行埋一齊嚟呢棟廟玩囉。就噉，啲後人就話西關係笪福地，加上文昌廟附近嘅香火燒到好旺，所以附近嘅「文昌巷」就係咁嚟開咗條馬路喺1931年，廣州市政府就將條文昌巷整闊咗，起咗條馬路，由於附近有間文昌廟響度，所以咪改咗名嗌「文昌路」經過嘅道路呢度啲路嘅順序係從南去到北嚟排嘅，其中加粗咗嘅字係主幹道：

La Chapelle-Baloue係法國嘅一個市鎮，位置喺卡勒茲。

紫葳科（，學名：）係雙子葉植物綱唇形目嘅一個科。

切紙刀係種寫字樓同學校常見嘅文儀用品，用嚟將一疊紙切割成指定尺寸。

吉馴空矢係日本足球員，打中場位置，效力大阪櫻花。

澳門25AX巴士，係一條由新福利做緊，而跳站形式由關閘廣場來回蝴蝶谷大馬路總站嘅快速巴士線，只係響朝早同晏晝繁忙時間服務背景2017年9月8號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估25號嘅客流情況，為咗加快疏導乘客，調配現有資源，將25號一啲班次抽出嚟行呢條線，畀咗新福利做，而跳站嘅快速巴士運作，加快疏散乘客，等中途站啲乘客可以上到車2017年9月14號，呢條線尾班車延長到朝早九點2017年9月16號，呢條線增加禮拜六、日服務，即係每日運作（強制性假期例外），服務時間同平時一樣2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費2019年五一黃金周、十一黃金周期間，交通事務局因應訪澳旅客人流大增並開辦25AX路線下午班次由15:30至18:30結束，每12至20分鐘一班車。當局原計劃係2020年農曆新年期間再開辦25AX路線下午服務疏導訪澳旅客前往關閘嘅客流，因應武漢肺炎疫情影響令到訪澳內地旅客大減，為免資源浪費，交通事務局即時取消1月29號至2月2號嘅25AX路線下午服務2020年2月1號，因應武漢肺炎疫情持續，為免資源浪費，呢條線暫停運作，直至另行通知2020年5月4號，為配合澳門高中階段復課，交通事務局宣佈恢復呢條線服務。服務時間調整為平日（星期一至五）朝早七點到朝早八點，班距15分鐘2020年5月11號，因應客況需求，25AX路線巴士即日起延長營運時間至朝早九點2020年6月8號起，呢條線改為雙向路線，分別由關閘廣場及蝴蝶谷大馬路發車2021年1月4號起，呢條線延長服務時間，朝早服務時段改為朝早六點到九點，並增設下晝服務時段為晏晝四點到晚黑七點。

《Art Like 大本營》（Art Like Campus）係香港MakerVille製作嘅細路節目，由許寶恆、葛綽瑤、鄧家禮主持，2022年7月10號開始逢禮拜日 17:30－18:00 喺香港電視娛樂ViuTV播。節目會介紹唔同藝術。